# Megaupload

| **Megaaploud Megaupload** |
| --- |
|  |
| Osnivač(i)
 | Kim Šmic
 |
| Sedište
 | Hongkong
 |
| Područje poslovanja
 | Širom sveta
 |
| Rukovodioci
 | Kasim Din (izvršni direktor) Fin batato (direktor marketinga) |
| Broj zaposlenih
 | 155
 |
| Internet stranica
 | megaupload.com (nedostupan)
 |
| Aleksa rang
 | 73 (januar 2012)
 |
| Vrsta sajta
 | *one-click hosting* |
| Broj korisnika
 | 180 miliona
 |
| Jezik
 | Višejezični
 |
| Početak rada
 | 21. mart 2005.
 |
| Status
 | ugašen 19. januara 2012 moguća nova adresa:
 |

**Megaaploud** (engleski: *Megaupload*) je kompanija sa sedištem u Hongkongu koja upravlja istoimenim sajtom za hosting *megaupload.com*. Sajt je počeo sa radom 21. marta 2005. Osnivač sajta je Kim Šmic, poznat i kao Kim „Dotkom“.

Ministarstvo pravde SAD je 19. januara 2012. ugasilo sajt zbog internet piraterije. Istovremeno je podignuta optužnica protiv sedam pojedinaca i dve kompanije zbog sumnje da su oštetili vlasnike autorskih prava za oko 500 miliona dolara. Kim Šmic je istog dana uhapšen na Novom Zelandu po poternici iz SAD.

Nakon gašenja sajta, usledili su hakerski napadi na sajtove izdavačkih kuća i američke vlade. Odgovornost za ove napade preuzela je hakerska grupacija „Anonimni”. Dan nakon gašenja sajta pojedini mediji su izvestili da se Megaaploud pokušava ponovo aktivirati koristeći brojčanu adresu.. 9 meseci nakon gašenja sajta premijer Novog Zelanda se izvinio njegovom vlasniku zbog protuzakonitog špijuniranja od strane državnih organa.

## Megaupload statistika

Po podacima američke optužnice protiv Megauploada ovo su statistički podaci o sajtu :

* Udio u prometu na internetu (SAD):1 %
* Prosječan broj svakodnevnih posjetitelja:50 miliona
* Broj registriranih (plaćajućih) korisnika:180 miliona
* Kapacitet servera:25 petabajta
* Posjećenost sajta: 13 najposjećeniji sajt na internetu

## Zakonska noćna mora

Iako je na početku celi pravni slučaj izgledao vrlo jednostavno on se ubrzo drastično zakomplicirao brojnim protuzakonitim ili ako ništa drugo upitnim policijskim radnjama.

Za početak je policija izvršila pretrage vile vlasnika korporacije i tamo zapljenila opremu s neispravnim policijskim nalogom, nakon čega je "izgubila" snimku te policijske akcije .

Drugi "pogrešni" policijski korak je ubrzo postalo pravno više no upitno prebacivanje podataka s servera u SAD zbog navodne istrage, dok će čavao u lijes pravne ispravnosti optužnice dati američki sudac svojom aprilskom presudom:
*Ovaj sud nema jurisdikciju nad Megaaploud i pravna procedura ne može početi. Iskreno ne znam da li ćemo ikad pokrenuti suđenje po ovom pitanju".*

Kako niti 5 meseci nakon gašenja sajt nema niti pokretanja sudskog postupka niti obnove rada sajta Megaaploud se našao u limbu,a njegov vlasnik smatra da je sajt uzet kao primer zastrašivanja drugih kompanija s sličnim poslovnim modelom.

Potvrdu ranije spomenutih kritika od strane Megauploada da je reč o zastrašivanju internet kompanija i ničem drugom je dobivena 10.7.2012. kada je novozelandski sud presudio da će se ovaj pravni slučaj nastaviti voditi 25.3.2013. godine tako da je kompaniji zabranjen nastavak poslovanja,a njen direktor ostaje u kućnom pritvoru. Od trenutka kada je Megaoploadu zabranjeno poslovanje 19.1.2012 pa do trenutka najranije moguće sudske odluke ne o krivnji nego o dopuštenju za izručenje će tako proći minimalno godinu dana i dva meseca .

## Vidi

* ACTA

## Reference

## Vanjske veze

**Napomena: Svi linkovi su trenutno nedostupni Megaaploud Arhivirano 2012-01-03 na Wayback Machine-u
* Megavideo Arhivirano 2012-01-19 na Wayback Machine-u